గోపీచంద్ పదాల్కర్

గోపీచంద్ కుండలిక్ పదాల్కర్ (జననం 1 అక్టోబర్ 1982)  మహారాష్ట్ర రాష్ట్రానికి చెందిన రాజకీయ నాయకుడు. ఆయన 2024 మహారాష్ట్ర శాసనసభ ఎన్నికలలో జాట్ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.
రాజకీయ జీవితం
గోపీచంద్ పదాల్కర్ రాష్ట్రీయ సమాజ్ పక్ష ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2014 శాసనసభ ఎన్నికలకు ముందు భారతీయ జనతా పార్టీలో చేరి 2014 శాసనసభ ఎన్నికలలో ఖానాపూర్ నియోజకవర్గం నుండి బీజేపీ అభ్యర్థిగా పోటీ చేసి మూడోస్థానంలో నిలిచాడు. ఆయన 2019 లో‍క్‍సభ ఎన్నికలకు ముందు వంచిత్ బహుజన్ అఘాడి పటిలో చేరి సాంగ్లీ లోక్‌సభ నియోజకవర్గం నుండి విబిఎ అభ్యర్థిగా పోటీ చేసి మూడోస్థానంలో నిలిచాడు. 

గోపీచంద్ పదాల్కర్ 2019 శాసనసభ ఎన్నికలకు ముందు భారతీయ జనతా పార్టీలో చేరి 2019 శాసనసభ ఎన్నికలలో బారామతి శాసనసభ నియోజకవర్గం నుండి బీజేపీ అభ్యర్థిగా పోటీ చేసి ఎన్‌సీపీ అభ్యర్థి అజిత్ పవార్ చేతిలో 165,265 ఓట్ల భారీ తేడాతో ఓడిపోయాడు. ఆయన 2020లో మహారాష్ట్ర శాసనసమండలికి బీజేపీ అభ్యర్థిగా ఎమ్మెల్యేల కోటాలో ఎమ్మెల్సీగా ఎన్నికయ్యాడు. 

గోపీచంద్ పదాల్కర్ 2024 మహారాష్ట్ర శాసనసభ ఎన్నికలలో జాట్ శాసనసభ నియోజకవర్గం బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి విక్రమసింహ బాలాసాహెబ్ సావంత్‌పై 38240 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.

 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2024 మహారాష్ట్ర శాసనసభ్యులు
వర్గం:భారతీయ జనతా పార్టీ రాజకీయ నాయకులు